కర్ణాటక
కర్ణాటక ( కన్నడలో ) భారతదేశములోని నాలుగు దక్షిణాది రాష్ట్రాలలో ఒకటి. 1950 లో పూర్వపు మైసూరు రాజ్యము నుండి యేర్పడటము వలన 1973 వరకు ఈ రాష్ట్రము మైసూరు రాష్ట్రముగా వ్యవహరించబడింది. 1956 లో చుట్టుపక్క రాష్ట్రాలలోని కన్నడ మాట్లాడే ప్రాంతాలు కలుపుకొని విస్తరించబడింది. కర్ణాటక రాజధాని బెంగళూరు రాష్ట్రములో 10 లక్షలకు పైగా జనాభా ఉన్న ఏకైక నగరము. మైసూరు, మంగుళూరు, హుబ్లి-ధార్వాడ్, బళ్ళారి మరియు బెళగావి రాష్ట్రములోని ఇతర ముఖ్య నగరాలు. కన్నడ, కర్ణాటక రాష్ట్ర అధికార భాష. 2001 జనాభా లెక్కల ప్రకారము దేశములో 5 కోట్లకు మించి జనాభా ఉన్న పది రాష్ట్రాలలో ఇది ఒకటి.
చంద్రాకల్
చంద్రాకల్, తెలంగాణ రాష్ట్రం, వికారాబాదు జిల్లా, దౌలతాబాద్ మండలంలోని గ్రామం.
ఇది మండల కేంద్రమైన దౌలతాబాద్ నుండి 10 కి. మీ. దూరం లోను, సమీప పట్టణమైన నారాయణపేట నుండి 40 కి. మీ. దూరంలోనూ ఉంది.ఈ గ్రామం కర్ణాటక సరిహద్దులో ఉంది.కోడంగల్ పట్టణానికి 17 కిలో మీటర్ల దూరంలో ఉంది. రాష్ట్ర రాజధాని హైదరాబాదు నుంచి బీజాపూర్ వెళ్ళు అంతర్ రాష్ట్ర రహదారి ఈ గ్రామం నుంచే వెళ్తుంది. హైదరాబాదు నుంచి నైరుతి వైపున 120 కి. మీ. దూరంలో ఉన్న ఈ గ్రామం ఉత్తరాన రంగారెడ్డి జిల్లా సరిహద్దును కల్గిఉంది. రంగారెడ్డి జిల్లా తాండూర్ పట్టణం ఇక్కడి నుంచి 35 కి. మీ. దూరాన ఉంది. కర్నాటక రాష్ట్రంలోని గుల్బర్గా జిల్లాకు చెందిన సేలం పట్టణం ఇక్కడి నుండి 40 కి.మీ. దూరాన ఉంది.